***Фальклорнае свята «Сёння ў нашай хаце свята»***

Дамавік

Баба

Дзед

Суседскія дзяўчаты

Вядучыя

Даміцэля

Мікола

1 гандлярка

2 гандлярка

3 гандлярка

4 гандлярка

5 гандлярка

Грузін-

Гучыць фанаграмма беларускіх песень. Сцэна ўбрана пад вясковы надворак. Дзверы ў музей прыадчыненыя. Чуюцца галасы хатніх жывёл. У дзвярах музея з’яўляецца дамавік:

- Добры дзень, мае сябры. Ці пазналі вы мяне?

Тут жыву я – на гары. Не дзіця я, не стары.

У хаце ўсім амаль кірую. Вам з’яўляюся ў сне.

Але ёсць гаспадары. Маю назву …..дамавік.

**Дамавік:**

* Ой! Здаецца мне, што сёння ў нашай хаце будзе свята. Бо наша Ганна з самага ранку скавыча. Во ізноў, чуеце? *(з музея з’яўляецца бабка)*

**Баба:** Дзед, а дзед, уставай! Трэба ў хаце прыбраць, хутка госці да нас прыйдуць.

**Дзед:** (*выходзячы*) Адчапіся, бабка. Дай трошачкі паспаць, старыя косці пагрэць.

**Баба:** Людцы добрыя, пабачце, у майго дзеда ад лені гнуцца калені. Гэта ж трэба, цалютку ноч сон, а ўвесь дзень лень!

**Дамавік:**

А народная мудрасць кажа:

Хто работу робіць, а хто варон ловіць:

На работу ай, ды ох, а за сталом адзін за трох;

Праца чалавека корміць, а лянота порціць.

**Дзед:** А хто гэта казаў?

**Баба:** Сумленне тваё казала. Марш па ваду. (дзед выходзіць і хутка вяртаецца).

**Дзед:** Баба, хутчэй выходзь на двор! Госці да нас едуць. (мітусяцца па двары)

**Дамавік:** Што, сябры, для жыта трэба?

**Баба:** Ну, вядома, трэба глеба.

**Дамавік:** А для птушкі?

**Дзед:** Вышыня.

**Дамавік:** А для казкі – цішыня. Ну, а што для весялосці?

**Разам:** каб часцей бывалі госці!

**Баба:** Ой, вясёлае будзе свята! І гасцей тут у нас багата.

**Дзед:** Ой, не ведаю гэтай навукі.

**Дамавік:** хто без навукі, той – як бязрукі!

**Дзед:** Гэта я-та бязрукі? Ну-ка Ганначка, заспяваем нашу прывітальную.

***Дзед з бабай спавяюць “Прывітальную”***

 (Дзед з бабай пад музыку спяваюць і танцуюць)

1. Запрашаем вас да нас,

Сёння госці вы ў нас.

Калі ласка, калі ласка!

Калі ласка, калі ласка!

2. Будзем шчыра вас шанаваць,

Танцаваць і песні спяваць.

Калі ласка, калі ласка!

Калі ласка, калі ласка!

3. Вам жадаем жыць сто гадоў

А здароў'я сорак пудоў!

Калі ласка, калі ласка!

Калі ласка, калі ласка!

Калі ласка, калі ласка!

Калі ласка, калі ласка!

**Баба:**

Мы танцуем, мы спяваем,

Невясёлых не прымаем.

Хто сумленны – той наш госць,

Во якая весялосць!

**Дамавік:**

Да нас на свята запрашаем

І сардэчна вас вітаем.

**Разам:**

І дарослых, і дзяцей,

І шаноўных усіх гасцей.

**Баба:**

Хопіць вам адпачываць,

Пара свята пачынаць.

**Заходзяць суседачкі-дзяўчатачкі:**

**Дзяўчаткі:** Бабулька Ганна, дзядуля Мацей, а што ў вашай хатцы сёння робіцца? І шум, і тлум, і песні гучаць? А мы беглі па вуліцы, змерзлі! Дазвольце ў вашай хатцы пагрэцца! Вунь як у вас тут хораша ды й прыгожа, і весела таксама.

**Дзед:** Гэта суседкі-дзяўчаткі прыбеглі да нас, прымай, Ганна, запрашай!

**Баба:** Калі ласка, праходзьце, ля печы сядайце, на гасцей паглядзіце, ды й мне дапамажыце! Вы, гаспадынькі добрыя, спрытныя і жвавыя.

(Дзяўчаткі сядаюць на лаўцы, вяжуць, прадуць, размотваюць ніткі)

*Дзяўчаткі спяваюць песеньку*

**Баба:**

Хто лянівы ды нясмелы,

Таму блінок гарэлы.

Хто адважны ды старанны,

Дык таму блінок румяны. (гульня “Злаві блін”)

**Баба**: Зараз паглядзім, хто тут сабраўся, ці добрыя гаспадыні з гаспадарамі, ці так сабе. Хто зможа падкінуць блін на патэльні ўверх так, каб ён перавярнуўся і зноў злавіць яго на патэльню, той добры гаспадар. Паспытайце і блінца, які ладны ды смачны, на масле спечаны ды цукрам пасыпаны. (Удзельнікі гульні частуюцца блінамі і гуляюць у гульню)

**Баба:**

А я вось што запытаю:

Адкажыце госці мне,

Ці вам добра тут, ці не?

**Дзед:**

Вельмі добра. Калі так

Час кірмаш нам пачынаць!

***Дзеянне пераходзіць на другі бок фае , на сцэну***

*(Гучыць вясёлая музыка. На сцэну выходзяць вядучыя)*

1 **Вяд.:** Мы прадстаўленне для вас склалі,

Ніхто не бачыў да пары,

Вясёлым кірмашом назвалі,

Праходзьце, слухайце, сябры!

2 **Вяд**: Прыпеўкі, жарты, анекдоты

Са сцэны весела ляцяць.

Вы адпачніце ад работы,

а мы вас будзем забаўляць

1 **Вяд**: На кірмашы, даўней бывала,

Выходзіў зычны зазывала

І запрашаў на прадстаўленне

Не толькі прадаваць-купляць,

Але гуляць, адпачываць.

І пакуль кірмаш не пачаўся, мы з вамі паспрабуем даведацца, што сёння тут прадаваць будуць. А вы нам у гэтым дапаможаце. Мы вам загадку, а вы нам адгадку. Пачнем. (*усё інсцэніруецца) па ходу тэксту робяць праход па крузе прадаўцы з прадуктамі*

На мяшках сядзіць бабуля,

Прадае яна …(цыбулю)

Малышня гатуе сумкі, каб купіць сабе (ласункі)

Дзед стары аж цэла ранне выбіраў сабе (убранне)

Дзеўкі бегаюць па раду, каб купіць сабе (памаду)

Узмакрэла аж паненка, падбіраючы (сукенку)

Каб жонка лепей выглядала, мужык купіў ей кусок (сала)

Не забыўся пра быкоў, купіў воз ім (буракоў)

Дзед стары шукаў абноўкі – і купіў сабе (красоўкі)

А бабуля што ёсць сілы цягне на сябе (ласіны)

Вось такі у нас кірмаш – калі грошы ёсць – ты наш.

1 **Вяд:** Добрыя людзі, спяшайцеся!

 На наш кірмаш збірайцеся!

 А купіць можна ўсё –

 І карову, і цялё!

2 **Вяд**.: І казу і курыцу,

 Ад парсючка ды індыка,

 Да жалезнага цвіка.

 Тут усё для твайго густу.

1 **Вяд**: І бульба, і капуста,

 І вяндлінка, і каўбаска,

 Пасмакуй, калі ласка!

2 **Вяд**: На кірмаш спяшайся,

 Грошай набірайся!

 Знойдзеш рэчы да патрэбы,

 Настрой будзе – лепш не трэба”!

 Не шкадуй, бяры хутчэй,

 Заўтра будзе даражэй!

1 **Вяд**: Каб было нам весялей, песні праспяваем

2 **Вяд**: І саміх сябе і вас крыху пазабаўляем

*(песня “Мужынёк-памошнічак)*

*(Гучыць вясёлая музыка. На сцэну выходзяць гандляркі, Мікола, Даміцэля)*

**1 гадл**.: Зёлкі! Зёлкі! Купляйце зёлкі!

**Даміцэля:** А ці дапамагаюць, хоць гэтыя зёлкі?

**1 гандл**.: Ой, гаспадынька, яшчэ як памагаюць!

Дзякуючы ім, я старэйшаму сыну “Аудзі” купіла, а цяпер вось збіраюся малодшанькаму “Вольву” купіць!

**Мікола:** А ці ёсць ад тараканаў што?

**1 гандл**.: Ёсць, ёсць, даражэнькі! Вось глядзі.

**Мікола**: А як жа ім карыстацца?

**1 гандл**.:Ой, ды вельмі проста! Зловіш таракана, ды гэтай

 зёлкай па вусах яму! Па вусах!

**2 гандл**.: Паслухай, чалавек. Мо табе патрэбна атрута

 для каларацкіх жукоў?

**Мікола**: А яны хоць будуць дохнуць ад той атруты ці не?

**2 гандл**.: Я не ведаю, даражэнькі, падохнуць ці не, але

 таго здароўя, як зараз, ужо не будзе, гэта точна!

**Даміцэля**: А чым, цётка, вы кармілі курыцу, ці не

 “гербалайфам”?

**3 гандл**.: А чаго гэта цябе так цікавіць?

**Даміцэля:** А я хацела б таксама пахудзець, як яна!

**3 гандл**.: А калі ты пахудзець хочаш, у мяне ёсць новыя

 кансервы для пахудзення!

**Даміцэля:** А што за яны?

**3 гандл.:** Адкрываеш банку, а там нічога няма!

**2 гандл**.: А вось маёй суседцы дохтар прапісаў

 лячэбнае галаданне! І ведаеце, колькі яна грошай зэканоміла? І на пахароны хапіла, і на 9 дзён, яшчэ і на 40 дзён засталося!

**Мікола**: Кінь дурное, жонка, ты ж у мяне самая

прыгожая. Не трэба табе худзець, а то будзеш худая. Як трэска!

**4 гандл.:** Купляйце краля′, краля бярыце, даражэнькія!

**Мікола**: А ці свежы хоць твой кроль?

**4 гандл**.: Свежы, сынок, свежы, яшчэ ўчора мышэй

 лавіў!

**Мікола**: Цьфу, каб на цябе пранцы!

**Даміцэля:** Хадзем, Мікола, далей, можа тавар, які

 прывезлі з замежжа-зарубежжа, лепшы будзе.

**Мікола:** Ато і праўда, пойдзем! Паслухаем, як дзеўкі

 спяваюць

*(песня “Грымата”)*

*(Гучыць фанаграма лезгінкі. Выходзіць грузін-прадавец абутку. Да яго падыходзяць Мікола і Даміцэля)*

**Даміцэля:** Скажыце, калі ласка, няўжо у вас няма

 туфель большага памеру?

**Грузін**: Слушай, красавиа, после 49 размера уже

 начинаются чемоданы, а у меня т-у-у-у-фли!

**Даміцэля**: Ой, Мікола, глядзі, якія сімпатычныя лодачкі!

**Мікола:** Няма чаго глядзець! За гэтыя грошы карабель

 можна купіць!

**Грузін:** Подходи, дорогой, не стесняйся, совсем дешево

отдам! Ты посмотри, какая кожа, это же сказка, а не туфли!

**Мікола**: Ну, канечне, не га′нячы не купіш, не хвалячы не

 прадасі!

**Даміцэля:** Ну, Міколачка, давай купім!

**Грузін:** Ты послушай, что тебе женщина говорит!

**Даміцэля**: Ну, Міколачка…

**Мікола**: От, настырная баба. Купляй ужо, угаварыла!

**Грузін:** Только предупреждаю, 2-3 дня туфли немного

 будут жать.

**Даміцэля:** Ну годзе, загаварылыся мы ўжо з табою. Туфлі купілі, трэба яшчэ адзенне якое купіць. Пайшлі.

 *(Гучыць музыка. Рады з шубамі)*

**Даміцэля:** Ой, Мікола, глядзі, табе гэта шуба нікога не

 нагадвае?

**Мікола:** Ага, нагадвае, суседскага Тузіка, які знік месяц

 назад.

**Даміцэля**: Ой, ты сюды паглядзі! Як бы мне хацелася

 мець такую шубку!

**Мікола**: Ну, тады табе, даражэнькая, трэба было

 нарадзіцца норкаю!

**Даміцэля:** Ой, Міколачка, ты ж абяцаў.У мяне хутка

 дзень нараджэння!

**Мікола**: Гэта ж трэба, на кожны дзень нараджэння купі

 ёй новую шубу!

**5Прадавец:** І навошта вашай жонцы столькі шуб?

**Мікола:** Не ведаю, я яшчэ ніводнай не купіў! Даміцэля,

 ці не пара нам ужо дадому збірацца?

**Даміцэля:** Ну, Міколачка, ты паглядзі, колькі яшчэ

 тавару!

**Мікола:** Усе яна кірмашуе, пакуль грошы за маёй

 пазухай чуе! Але годзе ўжо, і так вунь колькі

 ўсяго накупілі – машына не пацягне. Пайшлі!

**Даміцэля**: Паехалі. Але на адыход песню заспяваем, каб

 весялей усім дадому ехалася і ішлося!

*(Гучыць песня “Ой, ды ішлі хлопцы з ярмаркі*

**Баба:**

Ох, танцавала – абсцасы паламала! Так у нас у Квасоўцы гавораць. А яшчэ і натаргавалася, вунь буронку яшчэ купіла!

**Дамавік:** Эх, трэба было казу купляць!

**Дзед:** Ды ты што, Дамавік, так рашыў?

**Дамавік:** Дык усім вядома, што дзе каза рогам, там усяго многа.

 Дзе каза нагой, там жыта капною.

Дзе каза ходзіць - там жыта родзіць. Вось!

**Дзед:** Усё гэта я ведаю лепш за іншых. Але вось што я вам скажу: наша Буронка танцаваць умее . І вас можа навучыць

**Дамавік:** Згода! (Буронка танцуе польку).

**Дзед:** Вось і скончылася наша свята.

**Дамавік:** Дзякуй усім, хто пажадаў у нашай хаце павесяліцца, нас парадаваць.

**Баба:** жадаем усім прысутным шчасця, дабра і поспеху. Заходзьце ў госці!